અમદાવાદથી ‍વહેલી સવારે 6-30 કલાકે દિલ્હી જતી ઈન્ડિગોની ફ્લાઈટમાં જવા માટે ૧૮૦ પેસેન્જર્સ ચેકિંગ અને સિક્યોરિટીના કારણસર નિયત સમય કરતાં બે કલાક વહેલા એરપોર્ટ અાવી ગયા હતા. દિલ્હી જનારા તમામ પેસેન્જર અાવી ગયા બાદ ઈન્ડિગો એરલાઈન્સના સ્ટાફ દ્વારા તેમને ફ્લાઈટમાં બેસાડી દેવામાં અાવ્યા હતા. ફ્લાઈટમાં તમામ પેસેન્જર્સ અને લગેજ અાવી ગયાં હતાં. અામ છતાં ઈન્ડિગો એરલાઈન્સના સ્ટાફ દ્વારા તમામ મુસાફરોને ફ્લાઈટમાંથી ઊતરીને અન્ય ફ્લાઈટમાં બેસવા માટે જવાનું કહેવાયું હતું. બીજી ફ્લાઈટમાં બેસી ગયા બાદ ફરીથી એરલાઈન્સના સ્ટાફ દ્વારા મુસાફરોને ચેકિંગ કરવા માટે ઉતાર્યા હતા. ચેકિંગ કરાયા બાદ પુન: પહેલાં જે ફ્લાઈટમાં બેસાડવામાં અાવ્યા હતા તે ફ્લાઈટમાં તમામ મુસાફરોને બેસાડવામાં અાવ્યા હતા. અા ભાંજગડના કારણે એક કલાક જેટલો સમય ફ્લાઈટ મોડી ઉપડી હતી, જેના કારણે મુસાફરોને ભારે હેરાનગ‌િત વેઠવી પડી હતી.